Polva porfirio

La Polva porfirio (laŭ la latinlingva scienca nomo Porphyrio pulverulentus, kaj ankaŭ Filipina porfirio), estas granda birdo de la familio de Raledoj kaj ordo de Gruoformaj. Ĝi troviĝas en Filipinoj kaj en Talaud-insuloj, Indonezio. En Filipinoj, ĝi troviĝas en Luzono, Mindanao, kaj en aliaj grandaj insuloj. Ties habitato estas densaj kareksejoj en marĉoj kaj malsekejoj, kaj vegetaĵarejoj ĉe lagoj, lagetoj kaj riveroj.

Ĝi iam estis konsiderata subspecio de la Purpura porfirio, al kiu ĝi similas, sed havas olivecbrunajn mantelojn kaj skapularojn, kaj la tuta plumaro estas cindrogriza, kio nomigas la specion. Kiel ĉe aliaj porfirioj, la subvosto estas kontraste blanka kaj la kruroj, beko kaj frunta ŝildo estas ruĝaj, sed kun nigrecaj nuancoj.

Tiu specio estas monotipa.

Ili vivas laŭ komunumaj grupoj kaj pluraj inoj ovodemetas en unusola komunuma nesto, dum ĉiuj membroj helpas en idozorgado.

Referencoj


Kategorio:Raledoj
Kategorio:Faŭno de Sudorienta Azio
Kategorio:Bestoj el la Aŭstralazia ekozono